הוועדה המשותפת של ועדת הכנסת וועדת הכספים לתקציב הכנסת לפי חוק יסודות התקציב, התשמ"ה-1985, כנסת 25, פרוטוקול מספר 5, 2023-12-10 00:00

אופיר כץ: שלום לכולם, שבוע טוב, אני מתכבד לפתוח את ישיבת ועדת הכנסת

אופיר כץ:  היום יום ראשון, כ"ז בכסלו התשפ"ד, 10 בדצמבר 2023

אופיר כץ:  על סדר-היום הצעת תקציב הכנסת לשנת 2023 במסגרת הצעת חוק תקציב נוסף לשנת הכספים, התשפ"ד–2023

אופיר כץ:  לפני שהמנכ"ל יציג את הבקשה, משפחות החטופים, בבקשה

נדב רודייף: בוקר אור, אני בנו של ליאור רודייף, שחטוף כבר 65 ימים בשבי חמאס בעזה

נדב רודייף:  אני, דקל ויזהר נמצאים פה בעיקר כדי לבקש מכם לבחור בחיים

נדב רודייף:  ולבחור לכשתגיע הצעה או שמדינת ישראל תיזום הצעה, – שזו הבקשה העיקרית שלנו – שתזכרו שאנחנו רוצים שהם יחזרו לפה כמה שיותר חיים

נדב רודייף:  והבקשה שלנו היא שעניין החיים יילקח בחשבון, כי ההצעה שתגיע לא תהיה פשוטה לאף אחד

נדב רודייף:  יהיו פה הרבה מאוד צפרדעים לבלוע, ואנחנו צריכים שהם יחזרו

נדב רודייף:       דבר קטן לגבי הכספים, מהמקום האישי שלנו, יש פה מלחמה שאנחנו מנהלים מול אויב מאוד מאוד אכזרי

נדב רודייף:  המציאות היא שהמשפחות שלנו כבר חודשיים פלוס, לא נמצאות בבית שלהן ועוברות תקופה מאוד מאוד קשה של פליטות

נדב רודייף:  להרבה מאוד מהאנשים האלה אין בתים לחזור אליהם

נדב רודייף:  כשאנחנו מדברים על כסף, וכשאנחנו מדברים על לבנות מחדש צריך לקחת גם את זה בחשבון

נדב רודייף:  כי גם לאחר שהם יחזרו אנחנו נצטרך תמיכה

נדב רודייף:  התמיכה היום שאנחנו מרגישים היא בעיקר מהציבור, היא בעיקר מתרומות

נדב רודייף:  יש לנו בקשה שהמדינה תתמוך גם בנו בהקשר הזה

נדב רודייף:  בין עם בהעברת כספים למשפחות באופן ישיר, בין עם בהעברת כספים למאבק

נדב רודייף:  ושהדיון הזה ייקח בחשבון שאנחנו צריכים את כל העזרה שאנחנו צריכים לקבל, גם מבחינה כלכלית

נדב רודייף:  תודה

אופיר כץ: תודה

אופיר כץ:  עוד מישהו? בבקשה

יזהר שי: אני הבן של עודד ליפשיץ ושל יוכק'ה ליפשיץ שחזרה מהשבי

יזהר שי:  אני דווקא רוצה קצת לדבר על זה שאזל לנו הזמן

יזהר שי:  משפחת החטופים פונה ללבבות שלך – אזל לנו הזמן

יזהר שי:  מי שלא שומע ואנחנו לצערי, לא מספיק שומעים את הקריאות והזעקות של ההורים לילדות שנמצאות שם, לעדויות הקשות שחזרו עכשיו

יזהר שי:  ואנחנו מקיבוץ ניר עוז שמענו עדויות מזוויעות לגבי היחס ולגבי ההתעללות

יזהר שי:  וגם לגבי התעללות בישראלים

יזהר שי:  כלומר, לפעמים עדויות של תאילנדים שמספרים שהשבויים הישראלים זוכים ליחס מחפיר, התעללויות, השפלות ועוד דברים שלא חייבים להגיד פה

יזהר שי:       לגבי הנשים, מדובר על אלה שחוו גם התעללויות, גם השפלות וגם אונס, והמשפחות שלהן מתחרפנות

יזהר שי:  הנשים האלו יחזרו – אני לא יודע איך הן יחזרו – כרגע מה שנראה לי הוא שהשבויים הם אלה שנמצאים פה

יזהר שי:  מי שנמצא עם משפחות החטופים רואה איך המשפחות מתפרקות

יזהר שי:  אין להם יותר זמן, האנשים שיחכו להם כבר לא יחכו להם כאנשים נורמליים – הם מתחרפנים

יזהר שי:  שכל אחד פה שהוא אבא לילד שידמיין שהילדה שלו בפנים, עכשיו, כל יום נאנסת

יזהר שי:  ותסבירו לנו איך אתם ישנים?      לנו יש בעיה שאנחנו לא ישנים, ולי באופן אישי אין ילדה בפנים

יזהר שי:  אני רואה אותם פשוט כי אנחנו קהילה של משפחות חטופים

יזהר שי:  ואני רואה שהמשפחות מתפרקות, ונוצר פה שני גושים

יזהר שי:  גוש אחד, שצריך להפעיל הרבה כוח על מנת למגר, ומה לעשות אחרי שתפסו לנו את האנשים ואולי ברמה מסוימת הפקירו אותנו – אני לא אגיד בגדו – אבל הצבא לא היה בשביל להגן

יזהר שי:  היום האנשים שלנו מפריעים לצבא להילחם, הם המגן האנושי של סינוואר

יזהר שי:  את המשפט שלמה הזה לא אני יצרתי, ולא אנחנו אלה שהפקרנו

יזהר שי:  אנחנו פונים לכל האנשים פה, שברגע שהמשפט יהיה ותצטרך להגיע הכרעה – פשוט תבלעו את הצפרדעים והן יהיו קשות

יזהר שי:  הם יפגעו אולי במטרות לחימה שקשורות למיגור, הם יפגעו אולי במטרות לחימה של להשמיד את כולם ושלא יישאר מהם זכר

יזהר שי:  אנחנו צריכים למגר גם בצפון, גם את החות'ים, גם את האיראנים, גם בתוך ארצנו יש לנו לא מעט בעיות ביטחון

יזהר שי:  והמלחמה הזאת כרגע, כשהיא תגיע, החטופים יעמדו מול הפסקה, מול שינוי צורת לחימה – מה שלא יהיה צריך לזכור את ההורים לילדים האלה, לזכור את האנשים עצמם שהופקרו פעם אחת

יזהר שי:       נשרפו לנו גם היישובים, אין לנו לאן לחזור, זה לוועדת הכספים ואני לא רוצה לדבר על זה עכשיו

יזהר שי:  אבל כל כסף שלא הולך ללחימה, או להחזיר את החטופים, או למאבק להחזרת החטופים, או לטפל במשפחות החטופים, ובמשפחות של המשפחות שסבלו את מה שסבלו במסיבות, בנתיבות ובאופקים

יזהר שי:  כל כסף כזה, מי שלוקח אותו שירגיש בפנים קצת כואב, כי הכתובת של המיליארדים צריכה להיות לשיקום המשפחות והחברה בישראל

יזהר שי:       אני אודה לכולם אם באמת תצליחו איכשהו לדמיין את עצמכם בתוך הסיפור הזה, כי אנחנו – אני לא יודע אם אנחנו האימא האמיתית או לא האימא האמיתית במשפט שלמה, יש פה איזשהו משהו שהוא לא מתאים למשפט שלמה – אבל אנחנו אלה שלא ישנים בלילה ונראה לי שיש קצת קצת רפיון במוח של כולנו שהתרגלנו קצת למתים – החיים כבר שווים טיפה פחות

יזהר שי:  137 חטופים שנשארים בפנים זה לא כמו אחד שכל היום בכותרות

יזהר שי:  אנחנו כבר לא יודעים את השמות שלהם, כך גם מתרגלים לשני חללי צה"ל ולפצועים

יזהר שי:  נראה לי שיש קצת כהות חושים, וצריך לחזור קצת לבטן פנימה

יזהר שי:  וכשתבוא העסקה הזאת שתציל חיים של חיילים וחיילות ותגזור אולי לחלק מהמשפחות את הבשורה הרעה מכול ולחלק אולי יצליחו לשקם את מה שהם יקבלו

יזהר שי:  תודה רבה

אופיר כץ: תודה, תודה רבה

דקל ליפשיץ: אני רוצה לחזק את הדברים שנאמרו פה

דקל ליפשיץ:  אני הנכד של עודד ליפשיץ, הבן של יזהר שדיבר עכשיו

דקל ליפשיץ:   אני רוצה לחזק את הדברים ולהגיד שאף אחד פה לא מקנא באף אחד שיושב מולנו כרגע

דקל ליפשיץ:  אנחנו יודעים וחיים את הגודל של מה שמונח על הכף

דקל ליפשיץ:  אנחנו רוצים להאמין שאתם עושים כל דבר, ואנחנו רוצים להאמין שאתם פותחים כל ישיבה כזאת ברבע שעה קודם כול לדבר ולהיות אקטיביים באיך להביא אותם הביתה

דקל ליפשיץ:  ולהיות אקטיביים באיך אנחנו יכולים לעשות משהו שיעזור למשפחות השכולות, שיעזור לכל מי שמפונה מהבית שלו, ושיכול להחזיר אותם הביתה, ולנחם את כל הפוסט-טראומתיים ששכלו את הילד שלהם, את אימא שלהם או שצריכים לדעת כל החיים שהבת שלהם נאנסה וחטפה כדור בראש, אני מתנצל על הבוטות אבל זה מה שזה

דקל ליפשיץ:       אנחנו צריכים מעבר – אנחנו צריכים אקטיביות

דקל ליפשיץ:  אנחנו צריכים אתכם – אנחנו צריכים אתכם באים לעצרת בשבת בערב ומביעים את התמיכה

דקל ליפשיץ:  אנחנו צריכים אתכם מגיעים למטה ושואלים מה צריך לעשות, אנחנו צריכים אתכם כי אתם הנציגים שלנו, ואתם יושבים ומקבלים את ההחלטות יום-יום

דקל ליפשיץ:  ואנחנו רוצים להאמין שאתם עושים את הצעדים הנכונים, אבל בואו תראו לנו את זה, בואו תוכיחו את זה

דקל ליפשיץ:  תודה רבה

אופיר כץ: תודה רבה

אופיר כץ:  קודם כול, הנושא של החטופים הוא משהו שאותי באופן אישי מלווה יום-יום

אופיר כץ:  האחריות היא שלנו, כמובן לדאוג להחזרתם ולהביא אותם כמה שיותר מהר הביתה

אופיר כץ:  אני חושב שהוכחנו את זה, וגם כשהייתה דילמה והיה צריך לעצור את הלחימה ברגע שהיה התכנות אמיתי להחזיר את החטופים, אז כן עשינו את זה וכן החזרנו את החטופים, וככה אנחנו צריכים להמשיך

אופיר כץ:  גם ממשלה, גם הקבינט וראש הממשלה הגדירו את זה כמשימה עליונה להחזיר אותם הביתה וכמה שיותר מהר

אופיר כץ:  וגם אנחנו פה, אני מדבר בשם החברים והשותפים לכך

אופיר כץ:  ומבחינתנו נעשה הכול בשביל שהם יחזרו כמה שיותר מהר הביתה

אופיר כץ:  אנחנו כנראה לא יודעים, ולא מבינים ולא נבין לעולם מה זה להיות שם שעה במקום הארור הזה, שזה גיהנום עלי אדמות

אופיר כץ:  אני חושב שאנחנו הציבור יודעים רק חלק מהמציאות הבאמת בלתי אנושית להיות חטוף בעזה

אופיר כץ:  ולכן, אנחנו כמדינת ישראל, כעם יהודי, שזאת מחויבות עליונה שלנו, אנחנו באמת נעשה הכול כדי להשיב אותם

אופיר כץ:       לגבי הפן הכלכלי שציינת, אנחנו העברנו פה חוק אחד של חברי הכנסת למשפחות החטופים, החוק נותן את המענקים למשפחות כל עוד הם שם, והלוואי ולא תזדקקו לזה יותר

אופיר כץ:  ובאמת אני וכמעט כל חברי הכנסת של הבית הזה חתומים על החוק הזה, שנותן את המינימום – כמו שאמרת – אתם מנותקים, אין לכם חיים ואתם מתעסקים רק בזה

אופיר כץ:  אז לפחות לתת לכם את השקט הכלכלי

אופיר כץ:  והרחבנו אותו וזה התחיל מ-60,000 וזה עלה ל-90,000, כדי שיהיה לכם את השקט ושלא תצטרכו להתעסק בפן הכלכלי

אופיר כץ:  ושוב, כל עוד הם שם יהיה לכם את השקט הזה

אופיר כץ:  אנחנו אחראים לזה, והלוואי ולא תזדקקו לזה יותר והם יחזרו מהר הביתה

אופיר כץ:       גם לגבי השיקום, מינהלת תקומה

אופיר כץ:  מאות מיליונים עכשיו בשביל ההקמה מחדש של כל היישובים והבתים שנהרסו אנחנו נותנים לזה מענה, אנחנו מייחסים לזה חשיבות רבה

אופיר כץ:  אני באופן אישי ליוויתי את כל הדיונים

אופיר כץ:  הייתי בקשר עם המשפחות, עם הנציגים, עם עורכי הדין, עם נזרי ועם כולם, כדי לעשות את הכי טוב שאפשר

אופיר כץ:  ושוב, אני חוזר ואומר, מבחינה כלכלית זה המינימום לתת לכם את זה

אופיר כץ:  אם יש עוד דברים שהם עדיין פתוחים אני אשמח לשמוע ולראות מה אפשר לתקן

נדב רודייף: אני רק רוצה להגיד, שכל עוד הם שם אנחנו מקבלים את התמיכה, כמו שאתה אומר

נדב רודייף:  זה לא ייגמר בכל עוד הם שם, זה יצטרך להמשיך גם כשהם יחזרו

נדב רודייף:  כי גם מי שכבר חזר זה לא נגמר עבורו

נדב רודייף:  הם הולכים להתמודד, ואנחנו הולכים להתמודד עוד הרבה מאוד שנים קדימה עם הדבר הזה

נדב רודייף:  אני לא רואה איך אנחנו מדברים רק על הרגע כשיש לנו משהו הרבה יותר גדול שצריך לחשוב עליו קדימה

נדב רודייף:       אני רואה שאתה עונד דסקית, וזה נותן לי איזושהי נחמה קטנה, וזה איזשהו ייצוג שהוא אומנם מינימלי, ואני לא אומר את זה בהאשמה, אני אומר מהמקום הזה שלי יש פה דסקיות בתיק, ולמי מכם שאין אני אשמח לתת לו דסקית, כי אני חושב שמאוד מאוד חשוב, שאנחנו נראה אתכם בעניין הזה איתנו, כמו שדקל אמר

נדב רודייף:  תודה

אופיר כץ: תודה רבה

יזהר שי: תקשיבו קצת לסיפורי הניצולים, זה ממש ניצולי שואה בקיבוצים

יזהר שי:  המעשים של האונס, של הרג הילדים מול הוריהם, של החטיפה, של הכול, אלה ממש סיפורי שואה מחמירים

יזהר שי:  אבל כשמדברים על הכספים אני מזכיר שאת החרפה של ניצולי שואה אנחנו חיינו פה במדינה במשך הרבה מאוד שנים

יזהר שי:  ראינו אותם מחטטים בפחים, ראינו אותם עושים הרבה דברים והם עברו שואה

יזהר שי:  וזה קרה במדינה שלנו כשהיה לנו פה את כל הטוב שבעולם והשארנו אותם מאחורה

יזהר שי:  חשוב שזה לא יחזור וגם שנזכר אולי בניצולי השואה, כמה מהם שנשארו אולי, וניתן להם גם את המענק הזה

יזהר שי:  תודה רבה

אופיר כץ: תודה

אופיר כץ:  טוב, אנחנו נעבור לסעיף שעל סדר-היום

אופיר כץ:  מי מציג? גפני, אתה רוצה לפני כן משהו?      

משה גפני: לא, לא

משה גפני:  בסדר, אני מצטרף לדברים שלך

משה גפני:  אנחנו עובדים על החקיקה עכשיו

אופיר כץ: תודה 

יזהר שי: תודה רבה

דקל ליפשיץ: תודה רבה

נדב רודייף: תודה רבה

אופיר כץ: בבקשה, אדוני המנכ"ל

משה ארם: במעבר חד, צוהריים טובים, יושב-ראש הוועדה, יושב-ראש ועדת הכספים, החשב - - -      

אופיר כץ: לא אמרתי להם עוד משהו לגבי החטופים

אופיר כץ:  אנחנו גם מכירים בהם בחוק כנפגעי פעולות איבה, כדאי שהם יידעו שזה בשבילם

יצחק פינדרוס: כן, כן

יצחק פינדרוס:  זה מה שרציתי להגיד, שוועדת הרווחה העבירה חוק בדיוק על הדבר הזה

יצחק פינדרוס:  שאחרי שהם חוזרים שהם יוכרו כנפגעי פעולות איבה

אופיר כץ: כן, בסדר

אופיר כץ:  אבל כנראה שזה נותן מענה נוסף, אבל אם חסר אנחנו נצטרך להשלים להם

אופיר כץ:  כן, בבקשה

משה גפני: נצטרך לשנות את החוק של נפגעי פעולות איבה

משה גפני:  בגלל שהכסף הולך ופוחת, יש עם זה בעיה

משה ארם: יושב-ראש ועדת הכספים, חבר הכנסת פינדרוס, חבר הכנסת רוטמן, חשב הכנסת שהגיע מהמילואים בצו 8 מאז האסון ב-7 באוקטובר וסגנו

משה ארם:  אני יכול להגיד, אומנם נציגי משפחות החטופים יצאו, אבל אנחנו מתפללים לחזרתם במהרה וליבנו ואהבתנו איתם

משה ארם:  אנחנו מגישים את הצעת התקציב המעודכן לשנת 2023 לוועדה, שבה על פי החלטת יושב-ראש הכנסת, חבר הכנסת אמיר אוחנה נתבקשנו לקצץ 80 מיליון שקלים

משה ארם:  35 מהתקציב הישיר ו-45 מיליון שקלים מתקציב העודפים, לטובת הסיוע למלחמת חרבות ברזל

משה ארם:  ככנסת אנו רואים חשיבות רבה בעת הזאת לסייע ככל הניתן להחזרת החטופים ובסיוע ככל שניתן – והכנסת עשתה לא מעט

משה ארם:  וככל שאנחנו לא עומדים בניגוד העניינים לסייע לצרכי הביטחון בכל אחד מעובדי הכנסת

משה ארם:  גם בהתנדבויות נעשו פה פעולות רבות של התנדבות גם בכנסת וגם של עובדי הכנסת

משה ארם:  ולכן, אנחנו עושים הכול

משה ארם:  ולאור זאת, ראינו את הנכונות לסייע ואת התקציב שאנחנו מביאים

משה ארם:  כמובן כל שאלה או הבהרה, חשב הכנסת נמצא פה וייתן עליה מענה

משה ארם:  תודה רבה

אופיר כץ: אנחנו מתאימים את ההחלטה שלכם, של הקיצוץ של ה-80 מיליון שקלים לתקציב החדש שאושר בממשלה

שולמית אלוני: אולי נגיד בכמה מילים לפני שהחשב יפרט את הסעיפים

שולמית אלוני:  כשאנחנו מסתכלים על קובץ התקציב הנוסף שהגיע ומונח על שולחנה של ועדת הכספים, התקציב שנמצא בו זהה למה שאושר בחודש מאי בסעיף 02 סעיף הכנסת

שולמית אלוני:  אפשר לראות בדף ההחלפה שהגיע את הקיצוץ שנעשה

שולמית אלוני:  הקיצוץ הוא 80 מיליון שקלים, כפי שאמר המנכ"ל

שולמית אלוני:  מה שאפשר לראות בדף ההחלפה הוא 35 מיליון

שולמית אלוני:  אנחנו לא רואים את זה בעודפים, ותכף החשב ייפרט

שולמית אלוני:  מה שרואים בדף ההחלפה, רואים בסעיף 0203 פעולות הכנסת הפחתה של 20 מיליון שקלים

שולמית אלוני:  שאחר כך רואים את זה גם בסעיף 020305 אמרכלות

שולמית אלוני:  ובסעיף 0205 תוספת מבנה רואים הפחתה של 15 מיליון שקלים שאפשר לראות אותם בסעיף 020501 תוספת מבנה

שולמית אלוני:  החשב יסביר איך רואים את זה גם ביחס ל-40 מיליון השקלים שירדו מהעודפים

אליאסף אלעזר: שלום לכולם, אני רוצה באופן כללי לעדכן אתכם שקודם כול אחוז הביצוע של הכנסת בתקציב הזה הוא מעל 80%, זה אומר שהתקציב שהכנסת הקצתה לעצמה, פחות או יותר משרת את הצרכים שלה והיא לא סתם שריינה תקציב שישב

אליאסף אלעזר:  ביחס לשנים קודמות זה אחוז ביצוע מאוד מאוד משמעותי

אליאסף אלעזר:  וכל זה הוא גם אחרי שמאז האסון, מאז ה-7 באוקטובר הכנסת צמצמה את הפעילות שלה לפעילות הכרחית בלבד

אליאסף אלעזר:  הרבה מהתכנונים שהיו לכנסת – המנכ"ל יושב פה ומכיר את זה והתגייס לזה בצורה באמת ראויה להערכה

אליאסף אלעזר:  הכנסת צמצמה את הפעילות שלה והתאימה אותה גם כמובן לתקופה

אליאסף אלעזר:  ועם זה אנחנו עומדים על מעל 80% ועוד לא סיימנו את השנה, וזה יפה

אליאסף אלעזר:       לגבי הקיצוץ, כמו שנאמר פה, הכנסת תצמצם או צמצמה – זה כבר אושר דרך אגב, אתם מכירים את זה

אליאסף אלעזר:  35 מיליון שקל מהתקציב השוטף וזה ירד מהסעיפים פרסומים, הסברה ומרכז מבקרים, וסעיף שיפוץ מבנים והתקנות

אליאסף אלעזר:  יתרת התקציב כ-45 מיליון שקלים תרד מהסעיף של תוספת מבנה, מה שאתם מכירים ככנסת 2040, פרויקט משמעותי, עתיר תקציבים

אליאסף אלעזר:  בשלב הזה, גם בגלל האירועים זה קצת מוקפא ולכן, את הקיצוץ ביצענו מהתקציב הזה

אופיר כץ: תודה

משה גפני: אתה אומר שזה גם קוצץ בתקציב השוטף, לא רק בזה

אליאסף אלעזר: חלק קוצץ גם מהתקציב השוטף

אליאסף אלעזר:  35 מיליון שקלים קוצצו מהתקציב השוטף

משה גפני: כמעט חצי

אליאסף אלעזר: נכון

אופיר כץ: חברי כנסת? רוצים להוסיף משהו? פינדרוס? רוטמן? רוטמן, אתה לא רוצה לדבר? זה אירוע מוזר

שמחה רוטמן: אם אתה מתעקש אני אדבר

אופיר כץ: לא, לא אני לא מתעקש, אני רק שואל

אופיר כץ:  אני רק בודק שהכול בסדר איתך

שמחה רוטמן: הכול בסדר

שמחה רוטמן:  חיכיתי לשמוע - - -      

אופיר כץ: רצית קודם את פינדרוס

יצחק פינדרוס: לא, לא

יצחק פינדרוס:  הוא פחות נוגע ל-2023, לצערי

יצחק פינדרוס:  ואני אומר לצערי, ואתה יודע שאני כבר שנה מנסה להוביל את הדבר הזה

יצחק פינדרוס:  את הנושא של סעיף 20303 את הסעיף של השכר של עובדי הסיעות

יצחק פינדרוס:  אתה יודע עם כל הכבוד יש הרבה דברים אבל אנחנו הזנחנו אותם שנה, הם כבר עומדים שנה

יצחק פינדרוס:  כולם קיבלו תוספות, כולם קיבלו את מה שצריך ואנחנו עוד נדבר על הקפאת שכר ח"כים והכול סבבה

יצחק פינדרוס:  אבל בינתיים הם מכל מיני סיבות של פרוצדורה הסיפור זה עדיין לא נפתר

יצחק פינדרוס:       חשוב לי במעמד הזה, גם למנכ"ל וגם לחשב, 2024 עומד בפתח וזה צריך להיכנס פנימה ל-2024 בתכנון, ולדעת שהדבר הזה צריך להיות מטופל

יצחק פינדרוס:  גם הביורוקרטיה של זה

יצחק פינדרוס:  אסור להזניח אותם עם כל הדברים שאנחנו מקצצים ב-2024, זה בסדר גמור

יצחק פינדרוס:  שהנורבגים של 2024 יהיו להם חדרים של השרים בלי שירותים, בסדר, נדון על זה, אבל הם עובדים היום, אנחנו מפעילים את עובדי הסיעות גם היום וצריך לדאוג להם, ואני אומר את זה גם ליושב-ראש הוועדה, גם למנכ"ל וגם לחשב

יצחק פינדרוס:  שהדבר הזה ייכנס ויילקח בחשבון

אופיר כץ: בסדר גמור, תודה

אופיר כץ:  כן, רוטמן

שמחה רוטמן: 		אני מצטרף בחום לדברים שאמר חבר הכנסת פינדרוס

שמחה רוטמן:  בייחוד שאני אומר שאנחנו בעזרת השם, בישיבה הבאה נדבר על שכר חברי הכנסת, ואני מברך על הרצון והצורך להקפיא

שמחה רוטמן:  זה יותר קשור לרב גפני, זה צריך לקרות גם בהחלטות נושאי משרה המקבילות, זה אצלך בוועדה

ועדת הכספים): יחד

ועדת הכספים):  אני רק תקוע עם התקציב

אופיר כץ: עם מה אתה תקוע?      

משה גפני: עם התקציב

משה גפני:  אנחנו דיברנו לעשות את זה באותו יום, בפעם הקודמת עשינו את זה באותו יום, ואנחנו נעשה את זה כדי שזה יאושר כאן

שמחה רוטמן: כן, כן

שמחה רוטמן:  זה מאוד חשוב

שמחה רוטמן:  חשוב מאוד לוודא ששכרם של עובדי הסיעות לא ייכנס לאירוע הזה, לקיצוצים, כי הם באמת ממתינים

שמחה רוטמן:  הם צריכים את מה שהבטיחו להם חברי הכנסת מכל הסיעות, ובצדק מוחלט

שמחה רוטמן:  הם תקועים בין הכיסאות כי הם לא בדיוק, והם כן בדיוק, וזה מפלגות וסיעות וכולי, וזה דבר שאין סיבה לעכב אותו ואפשר יהיה לפתוח את שנת 2024 ושיידעו שבשנה הזאת זה יטופל להם

שמחה רוטמן:  מפה אני מצטרף לקריאה ונעשה כל מה שצריך בשביל זה, אני מונח לפתחם, גם עם הוועדות הרלוונטיות

אופיר כץ: התחלנו לטפל בזה

אופיר כץ:  פינדרוס הוביל את המהלך הזה, התחלנו לטפל בנושא הזה, אבל זה נתקע כמו שאר הדברים

שמחה רוטמן: אני חושב שאפשר להפשיר את ההקפאה הזאת, גם מדובר בסכום לא גדול

שמחה רוטמן:  אני מברך מאוד על הצמצום ועל הנשיאה בעול, גם של ה-80 מיליון בשנת 2023, וגם של ההגדלה בשכר בשנת 2024

שמחה רוטמן:  אני חושב שזה דבר נכון, למרות שוותיקי הוועדה זוכרים שאני בדרך כלל טוען שהרצון תמיד לקפוץ לעניין השכר, ובכלל לשכר הזה, הוא בעיניי בעייתי

שמחה רוטמן:  אני חושב שבמקרה הזה הוא בוודאי נכון

שמחה רוטמן:  אני חושב שלעניין עובדי הסיעות צריך לא לעצור את הקידום של זה

אופיר כץ: בסדר

שמחה רוטמן: נקודה שנייה שנחשפתי אליה יותר כתוצאה מהיותי מלווה יותר בחצי השנה האחרונה על ידי אנשי משמר הכנסת

שמחה רוטמן:  אני יודע שגם בעניינם יש כל מיני סוגיות לא פתורות בשכר

שמחה רוטמן:  אנחנו מבחינתנו, חברי הכנסת מסתובבים פה בכנסת, יש לנו את הצוות שלנו שמדבר איתנו כל הזמן, עובדי הכנסת  הנאמנים והמסורים, עובדי הסיעות, עובדי המשמר הם הרבה פעמים מבחינתנו – אנחנו לא מזלזלים בהם בשום צורה שהיא – אבל מבחינתנו הם חלק מהמבנה

שמחה רוטמן:  כלומר, הם פועלים והם פועלים בתודעה, הם באים ואומרים אנחנו פה ואנחנו לא הנושא

שמחה רוטמן:  אנחנו פה כי אנחנו באים לסייע לחברי הכנסת מכל המפלגות, מכל הסיעות לבצע את השליחות שלהם

שמחה רוטמן:  שמים את כל הדעות הפוליטיות בצד, את האישיות בצד ואת הכול ומתגייסים

שמחה רוטמן:  אני חושב שגם להם, ואני חושב שספציפית משמר הכנסת ממה שאני יודע

שמחה רוטמן:  גם מבחינת התקצוב, קחו את זה בחשבון כי העול שנפל עליהם עכשיו עם כל הליווי של הח"כים לאזורי העוטף וכולי

שמחה רוטמן:       בשנת 2023 גם ההוצאה שלהם בפועל, כמו העבודה שלהם בפועל גדלה בצורה מאוד משמעותית בחודשיים האחרונים

שמחה רוטמן:  עם ליווי של קבוצות, ליווי של קבוצות מחו"ל

שמחה רוטמן:  צריך לתת לזה מענה תקציבי, אני מקווה שזה לא יימשך הרבה זמן, אבל חשוב שלא נשכח את זה בתכנון התקציב

אופיר כץ: קודם כול, כולנו מצטרפים לעשייה החשובה שלהם וכולנו מעריכים ומוקירים

אופיר כץ:  כולנו פה ביחד, אבל אם יש לך משהו ספציפי, פנית למנכ"ל עם זה? לשאול או לברר?      

משה ארם: מכיר, מכיר

משה ארם:  אני מכיר ויודע, גם מוקיר את עבודתם

משה ארם:  הדבר הזה יושב לפתחנו והוא יהיה מסודר ומאורגן, אנחנו ניתן להם את המענה

שמחה רוטמן: אני יודע שאתם מכירים, אבל כשאתם מגיעים לשלב של אישור השורות, צריך לשמור את הרזרבה לצורך זה

שמחה רוטמן:  לוודא שלא משתמשים בה לדברים אחרים ולא מקצצים אותה

אופיר כץ: אוקיי

אופיר כץ:  עוד מישהו? כן, בבקשה, גפני

משה גפני: רק משפט, אני סבור שהאמירה הזאת שיוצאת מאישור התקציב הזה היא חשובה

משה גפני:  כלומר הכנסת מקצצת בתקציב שלה, האמירה הציבורית היא גם בדיון שיהיה אחרי

משה גפני:  אנחנו חלק מהעניין שצריך לקצץ

משה גפני:  ולגבי הדברים שחבריי אמרו, גם חבר הכנסת פינדרוס וגם חבר הכנסת רוטמן, אני מניח שהמנכ"ל מטפל בזה

משה גפני:  זה לא קשור רק להחלטה, זה לא בדיוק הנושא הזה, אלא צריך להגיד למנכ"ל

משה גפני:  ואני סומך עלייך, אדוני יושב-ראש הוועדה, אם אכן יהיו דברים שיצטרכו החלטות של הוועדה המשותפת, אתה תביא את זה

משה גפני:  זאת ועדה שעל פי רוב היא פה אחד, אני בכל מקרה תומך בזה שיפנו אליך ואתה תמצא לנכון, ואנחנו נשב ביחד

אופיר כץ: נשב ביחד, אוקיי

אופיר כץ:  אם כך מי בעד הצעת התקציב?      

יצחק פינדרוס: אני לא יכול להצביע

שמחה רוטמן: יש לי זכות הצבעה?      

- דדון: כן, שמחה, אתה יכול

אופיר כץ: כן

אופיר כץ:  אתה כן, שמחה

- דדון: 4 בעד

אופיר כץ: מי נגד? מי נמנע? אם כך אושר פה אחד

אופיר כץ:  תודה רבה, הישיבה נעולה